**Faamatalaga Lagolagosua Tusitusi ma le Faitautusi ma le Maliega Tusia**

O le toatele o tagata e fia faasoa mai i sauaga na afaina ai a o vaaia i latou i faatalanoaga patino. O le faatalanoaga patino o se fonotaga. O nisi e sili ai le tusitusi o tulaga na aafia ai – e ta‘ua lea o le faamatalaga tusia. E aogā le faamaumauga lenei mo i latou e fia faia se faamatalaga tusia o tulaga na aafia ai, ma e moomia le fesoasoani faaopoopo e fai ai. E mafai ona matou fesootai oe i se auaunaga mo le tusitusi ma le faitautusi, pe afai o e moomia se fesoasoani faaopoopo mo le faitautusi po o le tusitusi. E fesoasoani le auaunaga mo le tusitusi ma le faitautusi i tagata o faafaigata na faitautusi po o le tusitusi. E mafai ona fesoasoani atu e tusi tulaga na e aafia ai.

E faatatau le vaega muamua o le faamaumauga lenei i le auaunaga lagolagosua mo le tusitusi ma le faitautusi. E faatatau le vaega lua i se maliega e te faaaoga ai le auaunaga mo le tusitusi ma le faitautusi, pe afai e te manao ai.

**Vaega 1 – Faamatalaina o le auaunaga lagolagosua mo le tusitusi ma le faitautusi**

O ā tulaga e aofia i le auaunaga lagolagosua mo le tusitusi ma le faitautusi?

Afai ua e manao e faaaoga le auaunaga mo le tusitusi ma le faitautusi, o tulaga nei e mafai ona tupu:

* E mafai ona matou faailoa i le auaunaga mo le tusitusi ma le faitautusi faamatalaga patino e faafesootai atu ai oe. O le a matou faailoa i ai mafuaaga ua e manao e faaaoga ai le auaunaga mo le tusitusi ma le faitautusi, ma nisi o manaoga patino.
* O le a tou galulue faatasi ma le auaunaga lagolagosua mo le tusitusi ma le faitautusi e fai se fuafuaga. O le a tou faatulaga faatasi aso ma taimi tou te feiloai ai, o le nofoaga e feiloai ai, o ituaiga lagolagosua e faia mo oe, o le aso e faagata ai lau faamatalaga tusia, ma le auala e tuuina mai ai i le Survivor Experiences Service. E fesoasoani atu foi e faamautu nisi lagolagosua faaopoopo pe a moomia, e pei o le auai o sui o lou aiga, lagolagosua tau soifua manuia, po o lau auala e te malaga atu ai.
* E faaaoga lau fuafuaga e limataitaiina ai le auaunaga lagolagosua mo le tusitusi ma le faitautusi ma fesoasoani atu i le tusiga o tulaga na e aafia ai.
* E mafai ona suia lou mafaufau pe taofia foi lou faaaogaina o le auaunaga lagolagosua mo le tusitusi ma le faitautusi i soo se taimi.
* E faafesootai e le auaunaga lagolagosua mo le tusitusi ma le faitautusi le Survivor Experiences Service pe afai:
* E lē o se mea lelei mo oe le faaauau ona e auai ai.
* E lē o mafai ona maua atu oe.
* E te lē auai i fonotaga tou te feiloai ai.

Lou soifua manuia

E avea le talanoa po o le tusitusi o mea na tutupu ia te oe e aliae ai faalogona malolosi. Atonu e mapu ai lou mafaufau ua amanaia sau tala e fai. Atonu o se tulaga e faatupu ai lou fiafia, po o se faamāmā avega. Atonu e tupu ai lou ita, faanoanoa, po o le ese o isi lagona. E tāua lo matou faamautinoa o e gafatia, ma lagona lou saogalemu ma le nofo lelei.

E te maua nisi faamatalaga i le faamaumauga lagolagosua tau soifua manuia “Faamatalaga Lagolagosua Tau Soifua Manuia ma le Maliega Tusia.” Faamolemole talosaga mai mo se kopi pe afai e leai se kopi na avatu. Tagai i le faaiuga o le faamaumauga lenei e maua ai faamatalaga tau fesootaiga e te faafesootai mai ai.

Agatapuia

* E lē faalauaiteleina faamatalaga ma mea uma na e talanoa ai.
* E lē teuina e le auaunaga lagolagosua mo le tusitusi ma le faitautusi lau faamatalaga tusia. E tuuina atu le faamatalaga tusia i le Survivor Experiences Service.
* E tatau i le auaunaga ona faasoa faamatalaga patino e lē faalauaiteleina e patino ia te a‘u pe afai:
* Na e faailoa i ai se lamatiaga ogaoga ia te oe po o se isi tagata. Afai o se tulaga lea e tupu ona faailoa lea e le auaunaga i leoleo po o se auaunaga tau soifua maloloina o le mafaufau. Na o faamatalaga e moomia e faasoa atu e le auaunaga.
* Ua e fai mai sa e aafia, po o faamoemoe e faataunuu, se soligatulafono ogaoga. Afai o se tulaga lea e tupu ona faailoa lea e le auaunaga i leoleo. Na o faamatalaga e talafeagai ona faasoa atu o le a faailoa atu e le auaunaga.
* E faatonu e le faamasinoga le auaunaga e faailoa atu faamatalaga. Na o faamatalaga e talafeagai ona faasoa atu o le a faailoa atu e le auaunaga.
* O le a teu malu i faamaumauga tuai a le malo faamatalaga e patino ia te oe, i le faagata ai ona e toe auai i le auaunaga. E faatapulaaina tagata e mafai ona maua faamaumauga nei.

**Vaega 2 – Maliega e faaaoga le auaunaga lagolagosua mo le tusitusi ma le faitautusi**

E moomia ona matou iloa nisi o faamatalaga e patino ia te oe, pe afai ua e manao e faaaoga se auaunaga lagolagosua mo le tusitusi ma le faitatutusi. E mafai ona e faamatala mai faamatalaga nei i le pepa e faatumu ma toe lafo mai i le pusa meli po o le imeli, po o le imeli mai o se video po o tautalaga na pu’e o lo o aofia ai faamatalaga uma e moomia ona matou iloa. Tagai i le faaiuga o le faamaumauga lenei e maua ai faamatalaga tau fesootaiga e te faafesootai mai ai.

Faamolemole faamatala mai:

* Lou igoa atoa:
* Lou aso fanau:
* Lou tuatusi:
* Mafuaaga ua e manao ai e faaaoga le auaunaga lagolagosua mo le tusitusi ma le faitautusi:
* Lagolagoina le faiga o se faaiuga fai – faamolemole faamatala mai nisi lagolagosua na mafai ai ona e malamalama i faamatalaga nei po o le filifili e faaaoga le auaunaga lagolagosua tusitusi ma le faitautusi:
* Tulaga moomia tau lagolagosua – e iai se afaina pe a matou faailoa atu i le auaunaga lagolagosua tau soifua manuia e iai sou manaoga faapitoa po o moomia se fesoasoani faaopoopo? E aogā e tapena lelei ai mo le lagolagosua o e moomia. Ioe/Leai

Faamolemole faamatala mai po o fea tonu le auaunaga lagolagosua tusitusi ma le faitautusi e te manao e faaaoga. Afai o e faatumua le pepa faatumu, faamolemole lio le auaunaga ua e manao ai:

* Literacy Aotearoa. E avanoa mo soo se tagata.
* Howard League Trust. E lagolagosua i tagata o lo o i le falepuipui.
* Personal Advocacy and Safeguarding Adults Trust. E faapitoa lava i le saunia o lagolagosua mo tagata o faafaigata ona malamalama i mea/telegese le mafaufau.
* E leai se afaina ia te a‘u o lea tulaga.

Faamolemole faailoa mai, po o le faailoga o le pusa o le maliega tusia, pe afai ua e malamalama i faamatalaga o le faamaumauga lenei, ma ua e manao e faaaoga se auaunaga lagolagosua mo le tusitusi ma le faitautusi.

Afai o e faatumua le laupepa lea, faamolemole saini i lalo ifo ma tusi le aso na faatumu ai:

* Saini:
* Aso:

**Auala e te faafesootai mai ai**

E mafai ona e faafesootai mai i le telefoni, feau tusitusia, imeli, po o le pusa meli:

* Telefoni 0800 456 090. E vili le 1800 456 032 pe a valaau mai Ausetalia.
* Feau tusitusia 8328.
* Imeli contact@survivorexperiences.govt.nz
* E mafai na lafo mai se tusi i le Survivor Experiences Service | Ratonga Wheako Mōrehu, PO Box 805, Wellington 6140
* Afai e te Logonoa, faaletonu le faalogo, tauaso toe logonoa, faaletonu le tautala pe faafaigata na tautala, e mafai ona e faaaoga le New Zealand Relay Service. [www.nzrelay.co.nz](http://www.nzrelay.co.nz)